Tamperelainen 10tons on pitkän linjan pelitalo, joka on luonut aktiivisesti uusia pelibrändejä lukuisille eri pelikonealustoille, aina mobiilista isommille konsoleille. Studion tuorein askel vie firmaa kohti videopelaamisen raskainta sarjaa, sillä studio lanseerasi äskettäin suositun King Oddball –pelinsä myös PlayStation 4 –alustalle.

10tons itse kuvailee luomustaan ”eriskummalliseksi pulmapeliksi” ja onhan siinä kieltämättä vähän astrofyysistä kummaa, kun taivaalla rellottava olento nuoleskelee maailmaa ja viskoo objekteja.

Erittäin aktiivinen 10tons on tehnyt jo yhteensä kymmeniä pelejä eri alustoille, mukaan lukien PC, Mac, Windows Phone, iOS ja PlayStation Vita. Studio luo pelejään omalla pelimoottorillaan, joka tukee monialustakehittämistä ja teosten vaivatonta siirtämistä alustalta toiselle. PlayStation 4 –pelejä on kuulemma tulossa lisääkin!

King Oddball tukee crossbuy-ominaisuutta, eli samalla rahalla saa sekä PS Vita- että PS4-versiot.

Lisätietoja: http://www.10tons.com

Lisätietoja: King Oddball PS4

Lisää aiheesta

Mobiilipalveluskabassa palkittiin myös suomipelejä

Ouyalle julkaistu jo yli 500 peliä

Suomalaiselta 10tonsilta jatkoa Joining Handsille

Suomipelitalo 10tons ahkeroi Windows Phone 8:n parissa